L.J. Grobler | News | NWU | North-West University
Prof. L.J. Grobler - Dekaan,Fakulteit Ingenieurswese
Prof. L.J. Grobler is ŉ professor in Meganiese Ingenieurswese by die Noordwes-Universiteit, Potchefstroom, Suid-Afrika en is in 2012 aangestel as die dekaan van die Fakulteit Ingenieurswese. Behalwe sy werk as dosent, mentor hy ook studente wat tans besig is met meesters- en doktorsgrade. Hy is outeur/mede-outeur van meer as 60 artikels wat handel oor energieverwante kwessies in plaaslike en internasionale tydskrifte en was aanbieder/mede-aanbieder van meer as 80 referate by plaaslike en internasionale kongresse. Hy dien ook op die Tegniese Komitee van die International Measurement and Verification Protocol South Africa (IPMVP). In 2009 is hy verkies tot die Council of Measurement and Verification Professionals South Africa (CMVPSA).
Prof. Grobler is die direkteur van Energy Cybernetics – ŉ maatskappy wat spesialiseer in die lewer van energieoplossingdienste. Hyself het al meer as 50 industriële en kommersiële omgewingsoudits gedoen. Hy dien op die loodskomitee wat verantwoordelik is vir die ontwikkeling van die meting en verifikasie (M&V)-metodologieë en -prosedures om die impak van Eskom se Demand Side Management (DSM)-program te meet en te verifieer.
Hy is vir die afgelope 18 jaar aktief betrokke by die veld van energie en is sedert 1997 lid van die Association of Energy Engineers (AEE). Prof Grobler was president van die AEE in die Verenigde State van Amerika vir die 2008/2009-termyn. Hy was ook hoof van ExtruAfrica – ŉ inisiatief van die Sentrum vir Uitnemendheid in Gevorderde Vervaardiging by die Noordwes-Universiteit. ExtruAfrica behels die organisering van algemene ekstrusiewerkwinkels, gespesialiseerde opleidingseminare en ŉ jaarlikse internasionale ekstrusiekongres en -opleidingseminaar.
Die Sentrum vir Uitnemendheid in Gevorderde Vervaardiging het besef dat industriële rolspelers ŉ behoefte daaraan het om inligting oor die nuutste tegnologie te ontvang, kennis te deel en netwerke te vestig met kundiges en kollegas. Ekstrusie is een van die mees energiedoeltreffende en omgewingsvriendelike prosesse om voorafgekookte kitskosprodukte te vervaardig en het ŉ breë toepassing in die kos-, voer-, poeierverf- en plastiekindustrieë. Daar is vele geleenthede in die bedryf vir die ontwikkeling en bemarking van geëkstrueerde produkte. In Afrika is die potensiaal van ekstrusie, om waarde tot produkte toe te voeg, egter nog grootliks onontgin.
Dekaan: Fakulteit Ingenieurswese
018 299 1533
LinkedIn - L.J. Grobler
Facebook - L.J. Grobler
Twitter - Ingenieurswese
Facebook - Ingenieurswese